Document ID: 31995R0582

KOMISSION ASETUS (EY) N:o 582/95,
annettu 16 päivänä maaliskuuta 1995,
viinialan vientitukien vahvistamisesta annetun asetuksen (ETY) N:o 2137/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 56 artiklan 4 kohdan,
sekä katsoo, että
asetuksen (ETY) N:o 822/87 56 artiklan mukaan siinä määrin kuin on tarpeen sallia mainitun asetuksen 1 artiklan 2 kohdassa tarkoitettujen tuotteiden taloudellisesti tärkeä vienti niiden kansainvälisen kaupan hintojen perusteella, näiden hintojen ja yhteisön hintojen välinen ero voidaan kattaa vientituella; näitä tukia voidaan kuitenkin myöntää ainoastaan viinialan vientitukien myöntämistä koskevista yleisistä säännöistä ja tuen määrän vahvistamisperusteista 5 päivänä helmikuuta 1979 annetun neuvoston asetuksen (ETY) N:o 345/79 (2), sellaisena kuin se on muutettuna asetuksella (ETY) N:o 2009/81 (3), 1 artiklan 2 kohdassa täsmennetyille tuotteille,
asetuksen (ETY) N:o 345/79 2 artiklan mukaan tuet vahvistetaan ottaen huomioon vallitseva tilanne ja sitä koskevat kehitysnäkymät, jotka koskevat:
i) kyseisten tuotteiden hintoja ja saatavuutta yhteisön markkinoilla
ja
ii) näiden tuotteiden hintoja kansainvälisillä markkinoilla,
olisi myös otettava huomioon mainitussa artiklassa tarkoitetut kustannukset, ehdotetun viennin taloudelliset tekijät, mainitussa artiklassa määritellyt tavoitteet ja tarve olla aiheuttamatta häiriötä yhteisön markkinoille; väkeviin viineihin sovellettavien tukien määrää vahvistettaessa olisi kuitenkin otettava huomioon yhteisön hinnan ja maailmanmarkkinahinnan välinen erotus ainoastaan viinin ja väkevän viinin valmistuksessa käytettävän rypälemehun osalta, sillä eroja ei ole kirjattu muiden kyseisten viinien valmistuksessa käytettävien tuotteiden hintojen välillä,
asetuksen (ETY) N:o 345/79 3 artiklan mukaan yhteisön markkinahinnat olisi vahvistettava ottaen huomioon viennin kannalta suotuisimmat käytössä olevat hinnat; on otettava huomioon 3 artiklan 2 kohdassa tarkoitetut hinnat kansainvälisessä kaupassa käytettäviä hintoja vahvistettaessa,
tilanne kansainvälisillä markkinoilla tai tiettyjen markkinoiden erityistarpeet voivat tehdä tarpeelliseksi eron tekemisen eri tukien välillä tietyn tuotteen käyttötarkoituksen tai määräpaikan mukaisesti,
komission asetuksessa (ETY) N:o 3389/81 (4), sellaisena kuin se on viimeksi muutettuna asetuksella (EY) N:o 1343/94 (5), säädetään viinialan vientituen soveltamista koskevista yksityiskohtaisista säännöistä,
sovellettaessa edellä mainittuja sääntöjä nykyiseen markkinatilanteeseen, erityisesti yhteisön ja maailmanmarkkinoiden viinihintoihin, tuet olisi vahvistettava tämän asetuksen liitteen mukaisesti, ja viinialan vientituen vahvistamisesta annettu komission asetus (ETY) N:o 2137/93 (6), sellaisena kuin se on viimeksi muutettuna asetuksella (EY) N:o 3332/94 (7), olisi muutettava, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2137/93 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1995.

Labels: 3
17
6